laion/Wikipedia-Exotic huggingface dataset:
Kohtla-Järve Järve Kool

Kohtla-Järve Järve Kool (aastani 2019 Kohtla-Järve Järve Gümnaasium) on põhikool Kohtla-Järvel. Kooli ajalugu algab 1921. aastal, mil Kohtla-Järve kaevanduse haridusseltsi eestvõttel rajati Kohtla-Järvele 4-klassiline algkool. Kool tegutses kahes barakkelamus 1937./1938. õppeaastani. Aastal 1938 valmis Anton Lembit Soansi projekti järgi Spordi tänavale uus koolimaja, milles oli ruumi 522 õpilasele. Koolimaja taha rajati spordiplats ja ujumisbassein mõõtmetega 110 x 20 meetrit. Spordiplatsi juurde rajati 1938. aastal ka tribüüniga laululava ning seal toimus 7. augustil 1938 Kohtla-Järve I laulupäev. Kooli ehitust rahastas AS Eesti Põlevkivitööstus. Õppetööd alustati selles majas 1939. aasta septembris. Hoone on kantud kultuurimälestiste riiklikusse registrisse. Alates 1971. aastast tegutseb kool Katse tänaval. Kui 2013. aastal algasid arutelud riigigümnaasiumi rajamise üle Kohtla-Järvele, kaaluti uue kooli jaoks renoveerida Spordi tänaval asuv kaitsealune koolimaja. Hoone renoveerimine osutus aga liiga kalliks ja 2019. aasta septembris avati Kohtla-Järve Gümnaasium (riigigümnaasium) Pärna tänaval. Pärast riigigümnaasiumi avamist jätkas senine Kohtla-Järve Järve Gümnaasium põhikoolina ja kannab nime Kohtla-Järve Järve Kool. Kool on 1939. aastast kandnud erinevaid nimetusi: 1939–1943 Kohtla-Järve Algkool 1943–1945 Kohtla-Järve Mittetäielik Keskkool 1945–1947 Kohtla-Järve Keskkool 1947–1949 Kohtla-Järve Eesti Keskkool 1949–1996 Kohtla-Järve 1. Keskkool 1996–2019 Kohtla-Järve Järve Gümnaasium aastast 2019 Kohtla-Järve Järve Kool Koolis asub muuseum. Muuseumi eelkäija oli Helgi Viirelaiu kooli juurde asutatud Lahingukuulsuste tuba. Aime Aarmaa Riho Altnurme Arvo Aun Ants Erm Erik Gamzejev Üllar Jaaksoo Heino Kaljuste Renee Kelomees Urve Kilk Margus Kirja Teet Korsten Erich Kuus Kalle Küttis Maris Lauri Piret Niglas Enn Nurk Urmas Oru Aili Paju Valdo Pant Priit Rooden Üllar Saaremäe Heili Sibrits Viktor Siilats Hirvo Surva Villu Vane Hillar Vimberg Järve Gümnaasium – 80!, virumaa.ee, 9. mai 2002 Kooli koduleht, jarve.edu.ee, vaadatud 24. veebruaril 2013 Kooli koduleht, jarve.edu.ee, vaadatud 24. veebruaril 2013 Kultuurimälestiste riiklik register "Kooli ajalugu (1971–2007)". Originaali arhiivikoopia seisuga 19. aprill 2021. Vaadatud 21. märtsil 2021. Sommer-Kalda, Sirle. Kohtla-Järve riigigümnaasium tüürib vanalinna. Põhjarannik, 8. jaanuar 2014. Raudsik, Heliis. Mailis Reps avaldab täna Kohtla-Järvele loodava riigigümnaasiumi kavandi. Delfi, 21. august 2017. Õppeasutuse üldandmed: Kohtla-Järve Järve Kool. EHIS, vaadatud 21.03.2021. "Arhiivikoopia". Originaali arhiivikoopia seisuga 2. veebruar 2015. Vaadatud 30. juulil 2013.{{netiviide}}: CS1 hooldus: arhiivikoopia kasutusel pealkirjana (link) Kooli koduleht Kooli Youtube Kool Facebookis
Vana-Sonda

Vana-Sonda on küla Ida-Viru maakonnas Lüganuse vallas. Enne Eesti omavalitsuste haldusreformi 2017. aastal kuulus küla Sonda valda. 2011. aasta rahvaloenduse andmetel elas külas 15 inimest. Kõik olid eestlased. Küla eraldati 2010. aastal Varinurme külast. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014. Statistikaameti andmebaas http://www.eki.ee/knn/asmuu.htm
Lasteekraani Muusikastuudio Lastekoor

Lasteekraani Muusikastuudio Lastekoor on ETV Lasteekraani Muusikastuudio juures tegutsev lastekoor. Koor kasvas välja Lasteekraani Muusikastuudio mudilasrühmast, mis asutati 1993. Praegu laulab kooris 30 tüdrukut vanuses 13-17 aastat. Koori repertuaaris on esindatud nii eesti kui ka välismaine koorimuusika, samuti rahvalauluseaded ja lastelaulud. Kooril on ka oma viiuldajate ansambel ja rahvapilliorkester. ETV tütarlastekoor https://web.archive.org/web/20131022105815/http://muusikastuudio.ee/?page_id=6 (vaadatud 23.02.2013) EE 12. köide, 2003: 280. Koorist Lasteekraani Muusikastuudio kodulehel (vaadatud 23.02.2013)
Sinni

Sinni (ladinakeelsed nimed: Siris ja Sinis; kreeka keeles: Σῖρις ja Σίνις) on jõgi Lõuna-Itaalias Basilicata maakonnas. Jõe läte on Lõuna-Apenniinides Potenza provintsis Laurias, 1380 meetri kõrgusel merepinnast. Sinni suubub Joonia merre Taranto lahes, Matera provintsis Policoros. Antiikajal asus jõe suudmes Sirise linn. Aastatel 1970–1982 rajati Senises (Potenza provints) jõele pais. 68 meetri kõrgusel merepinnast asuva Cotugno mäe paisu taga oleva veehoidla pindala on 1850 hektarit, maht 530 miljonit kuupmeetrit. Aree protette di Basilicata
Sarmento

Sarmento on jõgi Lõuna-Itaalias Basilicata maakonnas Matera provintsis. Sarmento on Sinni parempoolne lisajõgi ja suubub Sinni jõkke Valsinnis. Artikkel saidil Fiumi.it (itaalia keeles)
Inčukalns

Inčukalns on küla (lielciems) Lätis Vidzemes Sigulda piirkonnas, Inčukalnsi valla halduskeskus. Inčukalns asub merepinnast 52 meetri kõrgusel. Seal asub Valga–Riia raudteeliini Inčukalnsi raudteejaam. Külla jäävad Atmodas iela, Inčukalna stacija ja Mežmala bussipeatus. Lisaks haldushoonetele asuvad seal raamatukogu, põhikool ja muusikakool. Inčukalns tekkis Inčukalnsi mõisa (saksa keeles Hinzenberg) ja Henningi karjamõisa juurde. Arenema hakkas küla pärast raudtee rajamist aastal 1886. Aastail 2006–2021 kuulus küla Inčukalnsi piirkonda, olles selle halduskeskuseks. 2015. aastal oli külas 2069 elanikku, 2020. aastal 1985. Läti Ruumiandmete Agentuur Autotransporta direcija Autotransporta direcija Autotransporta direcija https://kulturasdati.lv/lv/bibliotekas/publiska-biblioteka/pasvaldibu
Eesti Kartulitöötlejate Ühistu

Eesti Kartulitöötlejate Ühistu (lühend: EKTÜ) on aastal 1989 asutatud liit, mis koondab enda alla kartulit ja põllumajanduslikku tooret töötlevaid ettevõtteid. Liidu tegevus on praeguseks soikunud. EKTÜ-l on ka allüksus EKTÜ Insenerikeskus, kus on uuritud muu hulgas kartulitoodete tehnoloogiat ja põllumajandussaaduste jäägivabamat töötlemist. EE 12. köide, 2003: 57.
E265

E265 on 60,4 km pikkune (maismaaosa) Euroopa tee, mis kulgeb läbi Eesti ja Rootsi. Eestis asuv osa kulgeb täies pikkuses mööda Tallinna ringteed (põhimaantee nr 11) ja osaliselt (Keilast Paldiskini) mööda Tallinna–Paldiski maanteed (põhimaantee nr 8). Viimane osa Paldiski ja Kapellskäri vahel on laevatee. Läbitavad suuremad asulad: Tallinn – Lagedi – Jüri – Saue – Keila - Kloogaranna - Paldiski - Kapellskär. Rahvusvaheline E-teede võrk
Basento

Basento (ladinakeelne nimi Casuentus) on jõgi Lõuna-Itaalias Basilicata maakonnas, Potenza ja Matera provintsides. Basento on Basilicata maakonna pikim jõgi ja pikim Joonia merre suubuv Itaalia jõgi. Jõe läte on Lõuna-Apenniinides, 1722 meetri kõrgusel merepinnast. Basento suubub Joonia mere Taranto lahte Metpontost lõunas. Basento kallastel asuvad Pisticci, Ferrandina ja Salandra. Artikkel saidil Fiumi.it (itaalia keeles)
Eesti Karusloomakasvatajate Selts

Eesti Karusloomakasvatajate Selts on aastal 1990 asutatud karusloomakasvatusfarmide ühendus. Ühtlasi on ühendus 1936. aastal asutatud[küsitav] seltsi jätkaja. Asutamise ajast 1996. aastani kandis ühendus (täpsemalt: assotsiatsioon) nime Eesti Karusnahk. Aastal 2003 oli seltsi farmides kokku üle 30 000 põhikarja looma, kelle seas oli hõbe- ja sinirebaseid ning minke. Eesti Karusloomakasvatajate Aretusühing EE 12. köide, 2003: 57. https://web.archive.org/web/20130331232650/http://www.etll.ee/?Karusloomad:T%C3%B5useltsid (vaadatud 23.02.2013) Ühendusest Eesti Tõuloomakasvatuse Liidu kodulehel (vaadatud 23.02.2013)
Uus Talu

Uus Talu oli aastatel 1925–1940 Tallinnas igakuiselt ilmunud põllumajandusajakiri. Ajakirja andis algul (1925–1939) välja Asunikkude, Riigirentnikkude ja Talupidajate Põllumajandusliit ning aastal 1940 Eesti Ühistegeline Liit. Ajakirja peatoimetaja oli 1928–1937 Kaarel Liidak. Ajakirjas oli teadlaste populaarteaduslikke artikleid näiteks taimekasvatuse, aianduse, metsanduse, põllumajandusmasinate kohta. EE 12. köide, 2003: 626.
Eesti Punane Kari

"Eesti Punane Kari" oli 1902–2002[küsitav] eri nimede ja õiguslike vormidena tegutsenud eesti punase veise aretajate ühendus. Asutamise ajast aastani 1947 kandis ühendus nime Balti Angli Karja Kasvatajate Ühing. Aastatel 1947–1964 tegutses nime all Riiklik Eesti Punase Karja Tõulava, aastatel 1964–1993 tegutses tõuaretusnõukoguna. Aastast 1993 kandis nime Aretusühistu "Eesti Punane Kari". Aastal 2002 (teistel andmetel 2003) ühines Eesti Tõuloomakasvatajate Ühistuga. EE 12. köide, 2003: 86. http://www.pikk.ee/valdkonnad/loomakasvatus/veisekasvatus/toud/eesti-punane[alaline kõdulink] (vaadatud 23.02.2013)
Agri

Agri (ladinakeelne nimi Aciris; kreeka keeles Akyris, Ακυρης) on jõgi Lõuna-Itaalias Basilicata maakonnas Potenza ja Matera provintsis. Agri on Basilicata maakonna kõige veerohkem jõgi ning pikkuselt ja valgla suuruselt maakonnas Basento järel teine. Jõgi suubub Joonia mere Taranto lahte Scanzano Jonico kaguosas. Agri kallastel asuvad Marsico Nuovo, Montemurro, Sant'Arcangelo, Policoro ja Scanzano Jonico.
Alfred Oja

Alfred Oja (vene keeles Оя, Альфред Альфредович; 5. september 1924 Oparino, Arhangelski oblast – 5. juuli 2000 Penza) oli eesti rahvusest Vene kunstnik. Ta sündis 1924. aastal Oparinos Arhangelski oblastis. 1930. aastal kolis pere Volga äärde Samara oblastisse. 1939. aastal asus ta õppima Penza kunstikooli. 17-aastaselt läks ta võitlema Teise maailmasõtta, 1943. aastal kuulus Eesti Laskurkorpusse. Ta sõdis Balti ja Leningradi rindel, sai raskelt haavata, jäi lonkama. 1946. aastal jätkas ta poolelijäänud õpinguid Penzas. Aastatel 1948–1954 õppis ta kinokunstnikuks Üleliidulises Kinematograafia Instituudis, kuid temast sai ühtlasi raamatuillustraator, graafik, skulptor ja mosaiikide looja. Aastatel 1954–1955 töötas ta filmistuudios Sojuzmultfilm. 1955. aastal naasis ta Penza kunstikooli õppejõuks. 1956. aastal kutsuti ta filmi "Sampo" kunstnikuks Mosfilmis. 1957. aastal esines ta esmakordselt kunstinäitusel Eestis. Kolm aastat valmistas ta ette sarja "Kalevipojast"; see pälvis üleliidulisel kunstinäitusel hõbemedali ja 1958. aastal Brüsseli maailmanäitusel pronksmedali. 1964. aastal töötas ta kunstnikuna Mosfilmi filmi "Kaugete tähtede valgus" juures. Aastatel 1976–1986 töötas ta professori ja kunstikateedri juhatajana Penza Ehitusinseneride Instituudi arhitektuuriteaduskonnas. Tema teoseid on eksponeeritud Viinis, Leningradis, Cannes'is, Moskvas, Veneetsias, Tallinnas, Reykjavikis ja veel kümmekonnas linnas Ungarist Mehhikoni, Hollandist USA-ni. Tema sõjamälestustele pühendatud monumentaalkunsti saab näha Penza oblastis. 1961 Vene NFSV teeneline kunstnik 1996 Vene Föderatsiooni teeneline kunstitegelane Kuulsuse orden Medal Vapruse eest Kes on kes? Kes on kus? Kaugete maade eestlased. Lühielulood. Vello Lään. Olion 2011 Оя Альфред Альфредович (vene keeles)
Crati

Crati (ladinakeelne nimi Crathis; kreeka keeles Akyris, Κρᾶθις) on jõgi Lõuna-Itaalias Calabria maakonnas Cosenza provintsis. Crati on Calabria tähtsaim jõgi, olles maakonna jõgedest esikohal keskmise äravoolu hulgalt suudmes (36 m³/s on Lõuna-Itaalia jõgedest Volturno ja Sele järel kolmandal kohal), pikkuselt (91 km) ja valgala suuruselt (2440 km²). Jõgi suubub Joonia mere Taranto lahte Corigliano Calabro põhjanurgas. Crati kallastel asuvad Belsito, Bisignano, Castiglione Cosentino, Cerisano, Cosenza, Lappano, Lattarico, Luzzi, Montalto Uffugo, Paterno Calabro, Rende, Rose, Rossano, Rovito, Spezzano Albanese, Tarsia, Terranova da Sibari, Cassano all'Ionio, Corigliano Calabro ja Torano Castello. Crati Cosenzas Crati Cosenzas, enne ühinemist Busentoga "Fiumara Allaro - Dati bacino idrografico" (PDF). Originaali (PDF) arhiivikoopia seisuga 11. detsember 2015. Vaadatud 23. veebruaril 2013.
EPMÜ Agrobiokeskus

EPMÜ Agrobiokeskus (lühend: EABK) oli aastal 1987 asutatud riiklik teadus- ja arendusasutus, mis tegeles biotehnoloogiaga. Asutus loodi 1987. aastal nime all Eesti Põllumajandusliku Biotehnoloogia Keskus. Aastal 1996 nimetati asutus ümber Eesti Agrobiokeskuseks. Aastal 2001 liideti asutus Eesti Põllumajandusülikooliga (EPMÜ) ja nimeks sai EPMÜ Agrobiokeskus. Aastal 2004 lõpetas asutus tegevuse ja selle teadusliku töö jätkaja on EMÜ veterinaarmeditsiini ja loomakasvatuse instituut. http://www.eha.ee/fondiloend/frames/fond_prop.php?id=12388 (vaadatud 23.02.2013) EE 12. köide, 2003: 118. Eesti entsüklopeedia veebis [1] (vaadatud 23.02.2013)
S&M (Metallica)

"S&M" (lühend sõnadest Symphony and Metallica) on Metallica üheksas album, mis sisaldab koos San Francisco sümfooniaorkestriga antud kontserdi salvestist. Sümfooniaorkester, mida juhatas dirigent Michael Kamen, esitas koos bändiga Metallica varasemaid hittlugusid ning kaks uut lugu. Album salvestati 21.–22. aprillil 1999 USA California osariigis Berkeleys. Albumist sai Metallica teine duubelalbum. See on viimane album, millel basskitarri mängib Jason Newsted. Sümfooniaorkestri seaded Metallica lugudest tegi Michael Kamen.
Busento

Busento (ladinakeelne nimi Bucentius) on jõgi Lõuna-Itaalias Calabria maakonnas Cosenza provintsis. Jõgi saab alguse Monte Cocuzzo nõlvalt Lõuna-Apenniinides ja suubub vasakult Crati jõkke Cosenzas. Pärimuse järgi haigestus läänegootide kuningas Alarich I pärast Rooma rüüstamist 410. aastal malaariasse ning suri Cosenzas. Kuningas koos röövitud varandusega maeti Busento jõe sängi, milleks juhiti jõgi looduslikust sängist kõrvale. The New International Encyclopædia, Busento, 1905. Kristina Killgrove (14.03.2016). "Warlord Who Caused The Fall Of Rome Was Killed By Malaria, New Research Shows". Forbes (inglise). Vaadatud 07.04.2021.
Eesti Loomakasvatuse ja Veterinaaria Teadusliku Uurimise Instituut

Eesti Loomakasvatuse ja Veterinaaria Teadusliku Uurimise Instituut (lühend ELVI või LVI või ELVTUI) oli aastatel 1947–1994 tegutsenud teadusasutus. ELVI asutati 1947. aastal nimega ENSV TA Loomakasvatuse ja Veterinaaria Instituut. 1956. aastal allutati ELVI ENSV Põllumajandusministeeriumile. 1994. aastal liideti ELVI EPMÜ Loomakasvatusinstituudiga. Instituudi üks rajajaid ja selle esimene direktor (1947–1950) oli akadeemik Ferdinand Laja. EE 12. köide, 2003: 69.
EPMÜ Loomakasvatusinstituut

EPMÜ Loomakasvatusinstituut oli aastatel 1994–2005 tegutsenud EPMÜ (praegune EMÜ) struktuuriüksus. Asutus loodi EPMÜ loomakasvatusteaduskonna ja Eesti Loomakasvatuse ja Veterinaaria Teadusliku Uurimise Instituudi (ELVI) baasil. Aastal 2005 moodustati asutuse (koos EPMÜ Agrobiokeskuse ja EPMÜ loomaarstiteaduskonnaga) baasil EMÜ veterinaarmeditsiini ja loomakasvatuse instituut. EE 12. köide, 2003: 118.
Carl Gugasian

Carl Gugasian (sündinud 20. novembril 1947 Broomallis Pennsylvania osariigis) on Ameerika Ühendriikide vang, kes kannab 17 aasta pikkust vanglakaristust röövide tõttu. Ta on tuntud kui "The Friday Night Bank Robber" ning teda peetakse üheks ohtlikumaks kurjategijaks USA röövide ajaloos – ta on 30 aasta jooksul röövinud üle 50 panga, põhjustades ligi kahe miljoni dollari ulatuses kahjusid. Carl Gugasian sündis Armeenia päritolu immigrantide peres. 15-aastaselt sai kohalikku maiustustepoodi röövides haavata ning saadeti 18 kuuks Camp Hilli noortevanglasse. Pärast sealt vabanemist 1964. aastal astus ta teadlikult kuritegelikule teele. FBI agent Ray Carr on öelnud, et selle otsuse taga oli suuresti teadmatus: "Carl Gugasian ei teadnud, et alaealisena tehtud kuriteod kustatakse kindla aja möödumisel. Ta oli kindel, et see hakkab ta edaspidist elu mõjutama – ta ei saa enam ühtegi head töökohta."[viide?]
Arvo järv

Arvo järv (itaalia keeles Lago Arvo) on veehoidla Lõuna-Itaalias Calabria maakonnas Cosenza provintsis San Giovanni in Fiore ja Aprigliano omavalitsusüksuse territooriumil. Sila rahvuspargi territooriumil, 1280 meetri kõrgusel merepinnast, Melillo ja Cardoneto mäe vahelises nõos paiknev järv on mahult (0,07 km³) ja pikkuselt (8,7 km) Ampollino järve järel suuruselt teisel kohal. Veekogu rajati aastatel 1927–1931 hüdroelektrijaama veehoidlaks. Arvo järv on tunnelis paikneva torujuhtme kaudu ühenduses Ampollino järvega. Copia su archive.org della vecchia pagina sul Lago Arvo ospitata sul sito iltrasimeno.it Vaadatud 23.02.2013. D. Marino, A. Taliano Grasso, Ricerche topografiche e scavi archeologici nella Sila Grande, Atlante Tematico di Topografia Antica, 20, 2010, pp. 51-78.
Ampollino järv

Ampollino järv (itaalia keeles Lago Ampollino) on veehoidla Lõuna-Itaalias Calabria maakonnas Sila kõrgmaal. Veekogu paikneb 3 provintsi (Cosenza, Crotone ja Catanzaro) kallastel, Aprigliano, San Giovanni in Fiore, Taverna ja Cotronei omavalitsusüksuste territooriumitel. Sila rahvuspargi lõunaosas, 1278 meetri kõrgusel merepinnast asuva järve pindala on 77 km², maht 0,068 km³. Veekogu rajati aastatel 1916–1927 hüdroelektrijaama veehoidlana. Järve sissepühitsemisel osales kuningas Vittorio Emanuele III. Ampollino järv on tunnelis paikneva torujuhtme kaudu ühenduses Arvo järvega. Järve kallas "I Laghi Della Sila (Arvo)". Originaali arhiivikoopia seisuga 5. oktoober 2010. Vaadatud 23. veebruaril 2013. D. Marino, A. Taliano Grasso, Ricerche topografiche e scavi archeologici nella Sila Grande, Atlante Tematico di Topografia Antica, 20, 2010, pp. 51-78.
Elephants From Neptune

Elephants From Neptune on Eesti rokkansambel. Ansambli liikmed on Robert Linna, Markko Reinberg, Rain Joona ja Jon Mikiver. Ansambel andis 2012. aasta aprillis välja omanimelise debüütalbumi "Elephants From Neptune", mis 2013. aasta Eesti Muusikaauhindade jagamisel oli nomineeritud aasta ansambli ja aasta rokkalbumi kategoorias. Pärast esinemist Tallinn Music Weeki festivalil nimetas Inglise muusikaveeb Drowned in Sound neid festivali parimaks Eesti bändiks. 2011. aastal esines ansambel Tallinnas koos Briti rokkansambliga Kaiser Chiefs ning 2012. aasta juulis Tallinna Lauluväljakul, soojendades 30 000 inimese ees USA rokkansamblit Red Hot Chili Peppers. Alates 2012. aasta lõpust on ansambel esinenud näiteks Lätis festivalidel Positivus ja Summer Sound, Leedus Vilnius Music Weekil ning Soomes Valoa festivalil ja MARS-i festivalil. Ansambel andis 2013. aasta veebruaris välja esimese oma kolmest EP-st koosnevast sarjast pealkirjaga "I" ning 2013. aasta mais järgmise EP – "II". Aprillis sõlmis ansambel lepingu Soome muusikaagentuuriga Fullsteam Agency, mis esindab erinevatel maadel selliseid bände nagu näiteks Disco Ensemble, Rubik, Michael Monroe ning ka Eesti praegu edukaimat ansamblit Ewert and The Two Dragons. Ansambel võitis 2013. aasta aprillis Skype'i auhinna. Koos tiitliga "Skype's Go Change The World Award" kaasnes ka 3500 euro suurune rahaline preemia. 2017. aasta 21.juunil esines Elephants From Neptune Riias koos ansamblitega Foo Fighters, Biffy Clyro & The Kills. Skype'i auhind (2013) R2 Toimetuse Lemmik (2013) Aasta rockalbum, 2015. aasta Eesti Muusikaauhinnad Aasta rockalbum, 2017. aasta Eesti Muusikaauhinnad Aasta Ansambel, 2017. aasta Eesti Muusikaauhinnad Aasta rockalbum, 2023. aastal Eesti Muusikaauhinnad "Elephants From Neptune" (2012) "I" (EP, 2013) "II" (EP, 2013) "Pressure & Pleasure" (2014) "Oh no" (2016) "Boogieland" (2022) "In Depth: Tallinn Music Week". drownedinsound.com. 3. mai 2012. Originaali arhiivikoopia seisuga 1. aprill 2013. Vaadatud 23. veebruaril 2013. "Kaiser Chiefsi soojendab Tallinnas Elephants From Neptune". fbi.ee. 30. september 2011. Originaali arhiivikoopia seisuga 19. september 2016. Vaadatud 23. veebruaril 2013. "Red Hot Chili Peppersit soojendab Tallinnas ka Elephants from Neptune Eestist". fbi.ee. 25. juuli 2012. Originaali arhiivikoopia seisuga 19. september 2016. Vaadatud 3. juulil 2022. "Positivus Festival announces the Palladium Stage lineup". positivusfestival.com. 18. juuni 2012.[alaline kõdulink] "Elephants From Neptune väljastab esimese EP". ohtuleht.ee. 13. veebruar 2013. "Elephants From Neptune esitleb uut EP-d ja sõlmis lepingu Soome muusikaagentuuriga Fullsteam Agency". rada7.ee. 23. aprill 2013.[alaline kõdulink] "Palju õnne, Skype's Go Change the World Award 2013 võitja – Elephants From Neptune!". Rada7.ee. 25. aprill 2013. Ansambel Facebookis Ansambel Soundcloudis Elephants From Neptune @ Rada7.ee
Püha Graal

Püha Graal on keskaja legendide müütiline reliikvia, väidetavate imettegevate omadustega anum, levinuima variandi järgi karikas või peeker, mida kasutas Kristus pühal õhtusöömaajal. Legendi kohaselt Arimaatia Joosep kogus sellesse nõusse ristil rippuva Kristuse vere ning tõi selle Britanniasse, kus pani aluse graali salajaste valvurite järgnevusele. Sõna "graal" on tõenäoliselt vanaprantsuse mugandus ladina sõnast gradalis, mis tähistas teatud toidunõud. Hiliskeskaja kirjamehed mõtlesid välja alternatiivse etümoloogia, mille järgi san grial ('püha graal') on moonutus sõnapaarist sang rial ('kuninglik veri'). Seda sõnamängulist tõlgendust on hilisemal ajal ära kasutanud mitmed ajalooliste vandenõuteooriate püstitajad. Keskaja legendides ja rüütliromaanides asub Püha Graal Montsalvage'i mäel Graali lossis, kus seda valvavad vagad rüütlid. Graali otsingud moodustavad olulise osa kuningas Arthuriga seotud legendidetsüklist. Tõenäoliselt on graali müüdi puhul tegu keldi legendide ja kristliku pärimuse sulamiga, mis täiesti puudub idakristluse mõjuvälja jäänud rahvastel. Kirjasõnasse jõudis graali legend esmakordselt Prantsusmaal 12. sajandi lõpul (Chrétien de Troyes' rüütliromaanid ja Robert de Boroni poeemid); hilisemates teostes omandas see järjest rohkem müstilisi jooni. Teine osa graalialast kirjandust keskendus selle oletatavale ajaloole. Selle omanikeks on peetud näiteks templirüütleid. Mitmes Euroopa kirikus on karikaid, mida on peetud Pühaks Graaliks. Genovas asub rohelisest Egiptuse klaasist anum sacro catino, mida alates 13. sajandist on Pühaks Graaliks peetud. Teine tuntud pretendent Püha Graali tiitlile on Valencia katedraalis asuv ahhaadist armulauakarikas santo cáliz. Kaasaja huvi Püha Graali olemuse ja saatuse vastu aitasid taasäratada Dante Gabriel Rosetti, Alfred Tennysoni ja Richard Wagneri teosed. Kuningas Arthuri ja ümarlaua rüütlite graaliotsinguid on kujutatud nii tõsises kui ka koomilises võtmes. Tänapäeva popkultuuris võidakse piltlikult Pühaks Graaliks nimetada mistahes üllast ja raskesti saavutatavat eesmärki. Michael Baigent, Richard Leigh ja Henry Lincoln väidavad raamatus "Püha veri, püha graal", et Jeesusel oli Maarja Magdaleenaga laps(i), kelle vereliin jätkus merovingide kuningasoo kaudu tänapäevani. Sarnast mõttearendust kasutas Dan Brown oma bestselleris "Da Vinci kood". Püha Graaliga mõneti sarnased mütoloogilised esemed on näiteks küllusesarv ja Sampo. Tekste ja pilte Pühast Graalist (inglise k) Püha Graal katoliku entsüklopeedias (inglise k)
Oblaznõtsja

Oblaznõtsja (ukraina keeles Облазниця) on küla Ukrainas Lvivi oblastis Žõdatšivi rajoonis. Elanike arv on 288. Pindala on 1,412 km².
Isuzu Wizard

Isuzu Wizard on viieukseline keskklassi maastur, mida toodeti Jaapani tootja Isuzu poolt alates 1990. aastast. Kolmeukselist kereversiooni hakati tootma 1989. aastal nime Isuzu MU all. Mõlema tootmine lõpetati aastal 2004. Isuzu tootis teiste maade ja turgude jaoks sellest mudelist mitut modifikatsiooni. Pika teljevahega (viieukseline) kereversioon oli saadaval Jaapanis nimega Isuzu Wisard ning Ameerika Ühendriikides nimega Isuzu Rodeo ja Honda Passport. Opel, Vauxhall ja Holden müüsid sama mudelit Euroopas nime Opel Frontera, Vauxhall Frontera ja Austraalias nime Holden Frontera all. Sama mudelit müüdi Egiptuses nimega Chevrolet Frontera, Isuzu Cameo ja Isuzu Vega Tais, Isuzu Frontier Lõuna-Ameerikas ning Chevrolet Rodeo Ecuadoris, Colombias ja Boliivias. Lühikese teljevahega (kolmeukseline) oli müügil Jaapanis nimega Isuzu MU ja Honda Jazz. Ameerika Ühendriikides müüdi seda mudelit nimega Isuzu Amigo ja hiljem nimega Isuzu Rodeo Sport. Mandri-Euroopas oli kolmeukseline Opel Frontera Sport ning Suurbritannias Vauxhall Frontera Sport ja Austraalias Holden Frontera Sport.